Tahir Əliyev (icra başçısı)

Tahir Hilal oğlu Əliyev () — Babək Rayon İcra Hakimiyyətinin sabiq başçısı, Babək Rayon Xalq Deputatları Məclisinin sədri, Babək və İliç rayonlarının partiya komitələrinin birinci katibi, Babək Rayon XDS-nin sədri.

 Həyatı 
Tahir Hilal oğlu Əliyev 1936-cı ildə Nehrəm kəndində anadan olmuşdur. 1960-cı ildə Azərbaycan Kənd Təsərrüfatı İnstitutunu bitirdikdən sonra Naxçıvan Kənd Təsərrüfatı Texnikumunda müəllim, sonralar "Azərkəndtexnika" Birliyi Naxçıvan Muxtar Respublika Baş İdarəsində baş dövlət texniki müfəttişi, daha sonra isə baş müfəttiş olaraq çalışmışdır. Bir müddət Naxçıvan MSSR Maşın Heyvandarlıq Stansiyasının direktoru olmuşdur. 1966-cı ildən "Azərkəndtexnika" Respublika Baş İdarəsinin rəisi olmuşdur.

 Siyasi fəaliyyəti 
Tahir Əliyev 1969-cu ildən Naxçıvan Şəhər Partiya Komitəsinin ikinci katibi, Azərbaycan Kommunist Partiyası Naxçıvan Vilayət Komitəsində təlimatçı, 1975-ci ildə Babək Rayon Xalq Deputatları Soveti İcraiyyə Komitəsinin sədri, 1977-ci ildən Naxçıvan Muxtar Sovet Sosialist Respublikası Nazirlər Sovetinin sədrinin müavini, 1978-ci ildən İliç Rayon Partiya Komitəsinin birinci katibi, 1990-cı ildən isə Babək Rayon Partiya Komitəsinin birinci katibi vəzifələrini daşımışdır.

1990-cı ilin sentyabr ayından Babək Rayon Xalq Deputatları Məclisinin sədri olmuşdur.

Tahir Əliyev 28 aprel 1994-cü ildə Azərbaycan Prezidenti Heydər Əliyevin sərəncamı ilə Babək Rayon İcra Hakimiyyətinin başçısı təyin olunmuşdur. O, 1 aprel 1998-ci ildə vəzifəsindən azad edilmişdir.

O, həmçinin, IX–XII çağırış Naxçıvan MSSR Ali Sovetinin deputatı olmuşdur.

 Mükafatları 
"Şərəf nişanı" ordeni və Leninin yubiley medalı ilə təltif olunmuşdur.

 Mənbə 


 İstinadlar 

Kateqoriya:Babək Rayon Xalq Deputatları Sovetinin deputatları
Kateqoriya:Azərbaycan Kommunist Partiyası İliç Rayon Komitəsinin birinci katibləri
Kateqoriya:Azərbaycan Kommunist Partiyası Babək Rayon Komitəsinin birinci katibləri
Kateqoriya:Babək Rayon İcra Hakimiyyətinin başçıları
Kateqoriya:Naxçıvan MSSR Ali Sovetinin IX çağırış deputatları
Kateqoriya:Naxçıvan MSSR Ali Sovetinin X çağırış deputatları
Kateqoriya:Naxçıvan MSSR Ali Sovetinin XI çağırış deputatları
Kateqoriya:Naxçıvan MSSR Ali Sovetinin XII çağırış deputatları
Kateqoriya:Azərbaycan Kommunist Partiyası Naxçıvan Şəhər Komitəsinin ikinci katibləri